UNIONIN TUOMIOISTUIMEN TÄYDENTÄVÄT SÄÄNNÖT

Sisällys

I luku – Virka-apupyyntö (1–3 artikla)

II luku – Oikeusapu (4 ja 5 artikla)

III luku – Ilmoitus todistajan tai asiantuntijan väärästä valasta (6 ja 7 artikla)

– Loppumääräykset (8 ja 9 artikla)

Liite I – 2 artiklan 1 kohdassa tarkoitettu luettelo

Liite II – 4 artiklan 2 kohdassa tarkoitettu luettelo

Liite III – 6 artiklassa tarkoitettu luettelo

UNIONIN TUOMIOISTUIN, joka

ottaa huomioon työjärjestyksen (1) 207 artiklan,

ottaa huomioon Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan (2) 46 artiklan 3 kohdan,

ottaa huomioon Kroatian tasavallan liittymisehdoista sekä Euroopan unionista tehdyn sopimuksen, Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukautuksista tehdyn asiakirjan (3) 45 artiklan,

sekä katsoo seuraavaa:

Unionin tuomioistuin on 25 päivänä syyskuuta 2012 vahvistanut uuden työjärjestyksen, johon sisältyy useita sisällöllisiä ja muodollisia muutoksia sillä kumottuun aikaisempaan työjärjestykseen. Nämä muutokset kohdistuvat muun muassa uudessa työjärjestyksessä oikeusavun myöntämisen yhteydessä käytettyyn termistöön ja asiassa noudatettavaan menettelyyn. Nämä muutokset on sen vuoksi otettava huomioon täydentävien sääntöjen sanamuodossa.

ON VAHVISTANUT NÄMÄ TÄYDENTÄVÄT SÄÄNNÖT:

I LUKU

Virka-apupyyntö

1 artikla

1. Virka-apupyyntö esitetään määräyksellä, jossa mainitaan todistajien tai asiantuntijoiden sukunimi ja etunimet, asema ja osoite sekä ilmoitetaan ne tosiseikat, joista todistajia tai asiantuntijoita kuullaan, mainitaan asianosaiset, asianosaisten asiamiehet, asianajajat tai avustajat ja prosessiosoite sekä kuvataan lyhyesti oikeudenkäynnin kohde.

2. Kirjaaja antaa määräyksen tiedoksi asianosaisille.

2 artikla

1. Kirjaaja toimittaa määräyksen liitteessä I mainitulle toimivaltaiselle viranomaiselle siinä jäsenvaltiossa, jossa todistajia tai asiantuntijoita on kuultava. Tarvittaessa kirjaaja liittää määräykseen tämän jäsenvaltion viralliselle kielelle tai virallisille kielille tehdyn käännöksen.

2. Edellä olevan 1 kohdan mukaisesti nimetty viranomainen toimittaa määräyksen kansallisen lainsäädännön mukaan toimivaltaiselle oikeusviranomaiselle.

3. Toimivaltainen oikeusviranomainen panee virka-apupyynnön täytäntöön kansallisen lainsäädännön mukaisesti. Täytäntöönpanon jälkeen toimivaltainen oikeusviranomainen toimittaa virka-avun pyytämisestä annetun määräyksen, täytäntöönpanoa koskevat asiakirjat ja selvityksen kuluista 1 kohdan mukaisesti nimetylle viranomaiselle. Nämä asiakirjat lähetetään unionin tuomioistuimen kirjaajalle.

4. Kirjaaja huolehtii asiakirjojen kääntämisestä oikeudenkäyntikielelle.

3 artikla

Unionin tuomioistuin vastaa virka-apupyynnöstä aiheutuvista kuluista; se voi velvoittaa, jos se on kohtuullista, asianosaiset korvaamaan kulut.

II LUKU

Oikeusapu

4 artikla

1. Määräyksessä, jolla asianosaiselle myönnetään oikeusapu, unionin tuomioistuin määrää, että tätä asianosaista avustamaan nimetään asianajaja.

2. Jos asianosainen ei itse ehdota asianajajaa tai jos unionin tuomioistuin katsoo, ettei tämän valintaan voida suostua, kirjaaja toimittaa kappaleen oikeusapua koskevasta määräyksestä ja jäljennöksen sitä koskevasta hakemuksesta liitteessä II mainitulle sen valtion, jota asia koskee, toimivaltaiselle viranomaiselle.

3. Ottaen huomioon tämän viranomaisen ehdotukset unionin tuomioistuin nimeää omasta aloitteestaan kyseistä asianosaista avustavan asianajajan.

5 artikla

Unionin tuomioistuin tekee asianajajan kuluja ja palkkiota koskevan ratkaisun; kuluja ja palkkiota varten voidaan pyynnöstä maksaa ennakkoa.

III LUKU

Ilmoitus todistajan tai asiantuntijan väärästä valasta

6 artikla

Jos todistaja on antanut unionin tuomioistuimessa valan nojalla väärän todistajankertomuksen tai asiantuntija väärän lausunnon, unionin tuomioistuin voi julkisasiamiestä kuultuaan päättää ilmoittaa tästä liitteessä III mainitulle toimivaltaiselle viranomaiselle siinä valtiossa, jonka tuomioistuimet ovat toimivaltaisia käsittelemään todistajaan tai asiantuntijaan kohdistuvan syytteen.

7 artikla

Unionin tuomioistuimen päätöksen tiedoksi antamisesta huolehtii kirjaaja. Päätöksessä on mainittava tosiseikat ja olosuhteet, joihin ilmoitus perustuu.

Loppumääräykset

8 artikla

Näillä täydentävillä säännöillä korvataan 4 päivänä joulukuuta 1974 annetut täydentävät säännöt (EYVL L 350, 28.12.1974, s. 29), sellaisina kuin ne ovat viimeksi muutettuina 21 päivänä helmikuuta 2006 (EUVL L 72, 11.3.2006, s. 1).

9 artikla

1. Nämä täydentävät säännöt, jotka ovat todistusvoimaisia työjärjestyksen 36 artiklassa tarkoitetuilla kielillä, julkaistaan Euroopan unionin virallisessa lehdessä.

2. Täydentävät säännöt tulevat voimaan päivänä, jona ne julkaistaan.

(1) EUVL L 265, 29.9.2012, s. 1, sellaisena kuin se on muutettuna 18.6.2013 (EUVL L 173, 26.6.2013, s. 65).

(2) EUVL L 157, 21.6.2005, s. 203.

(3) EUVL L 112, 24.4.2012, s. 21.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

LIITE III

6 artiklassa tarkoitettu luettelo

Belgia

Service public fédéral Justice – Federale Overheidsdienst Justitie

Bulgaria

Върховна касационна прокуратура на Република България

Tšekki

Nejvyšší státní zastupitelství

Tanska

Justitsministeriet

Saksa

Bundesministerium der Justiz

Viro

Riigiprokuratuur

Irlanti

The Office of the Attorney General

Kreikka

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Espanja

Consejo General del Poder Judicial

Ranska

Ministère de la justice

Kroatia

Zamjenik Glavnog državnog odvjetnika

Italia

Ministero della Giustizia

Kypros

Γενικός Εισαγγελέας της Δημοκρατίας

Latvia

Latvijas Republikas Ģenerālprokuratūra

Liettua

Lietuvos Respublikos generalinė prokuratūra

Luxemburg

Parquet général

Unkari

Közigazgatási és Igazságügyi Minisztérium

Malta

Avukat Ġenerali

Alankomaat

Minister van Veiligheid en Justitie

Itävalta

Bundesministerium für Justiz

Puola

Ministerstwo Sprawiedliwości

Portugali

Ministro da Justiça

Romania

Parchetul de pe lângă Înalta Curte de Casație și Justiție

Slovenia

Ministrstvo za pravosodje

Slovakia

Minister spravodlivosti

Suomi

Keskusrikospoliisi

Ruotsi

Åklagarmyndigheten

Yhdistynyt kuningaskunta

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)